Lepidoliit
LEPIDOLIIT
Põhiomadused: harmoonia, tasakaal, vaimsus, maandus, rõõm, meelerännakud, looduslik antidepressant, hea uni, alkoholisõltuvus, paanika, ärevus, el.magnetkiirgus
Lepidoliit mõjub su mõtetele ja tunnetele väga rahustavalt. Tema harmoonilised puhastavad energiad hajutavad negatiivsuse ja mured, tuues sinusse õnnetunnet, rahu ja rõõmu. Vahendab jumalikku armastusenergiat, ühendades sind oma kõrgema olemusega.
Energeetilised omadused
On väga vaimne kivi ja vahendab puhast allikaenergiat. Tugevdab ja aktiveerib sinu ühendust iseenda kõrgema olemusega, ühendades sind kõrgema armastuseenergiaga. Temast on abi sügava meditatsiooni saavutamisel, samuti šamaani-ja vaimurännakutel ning Alkašši kroonikatele ligipääsemisel. Samuti aitab sul kontakti saada erinevate valgusolenditega, inglitega ja sinu vaimsete teejuhtidega.
Sügava rahukivina on Sinu hea abiline ja toetaja. Toob rõõmu ja magusa une. Kõrgema energia vahendajana häälestab sind hea õnne ligitõmbamisele. Aktiveerib ja avab kõik sinu energiakeskused, avardades ühendust kosmilise teadvusega. Aitab sul vabaneda vanadest uskumustest ja mõttemustritest. Teda tuntakse kui suurepärast elektromagnetilisest saastest puhastava ja alkoholisõltuvusest vabastava kivina.
Tasakaalustab ja vabastab emotsioone nagu viha, ärevus, mure, ükskõiksus ja pinge. Kuna sisaldab liitiumi, siis on looduslik antidepressant ja on sulle toeks, kui sind vaevavad paanikahood, närvilisus, masendus, unetus või stress. Tasakaalustab üliaktiivsust ja ükskõiksust. Kui oled liiga tundlik eluraskustele, siis toob sulle sügava rahu ja aitab sul elukogemusi kergemini vastu võtta. Aitab leppida minevikuga ja sobib toetuseks elumuutuste perioodil.
Südamekeskuse kivina tervendab, rahustab ja avab sinu südant. On sillaks mõtete ja tunnete vahel, aidates teha südamest tulenevaid otsuseid.
On väga hea elektormagnetilise kiirguse eest kaitsja nii arvuti, teleri kui ka telefoni puhul. Kaitsekivina kanna teda endaga kaasas või paiguta ruumi erinevatesse nurkadesse.
Füüsiline tervendus: stress, masendus, kurnatus, paanikahood, bipolaarsete meeleoluhäired, Alzheimeri tõbi, ishias, lihaspinged, neuralgia, õudusunenäod ja unetus, alkoholisõltuvus, allegriad,leevendab närvivalu, parandab immuunsussüsteemi ja südant, tugevdab nahka, küüsi ja juukseid.
Energiakeskused: kroonkeskus, kolmas silm, kõrgem südamekeskus, südamekeskus
Näärmed: käbinääre, harknääre
Sodiaagimärk: Kaalud
Planeet: Jupiter, Neptuun
Element: kõik elemendid: maa, õhk, tuli, vesi
Värv: hallikas roosade ja lillade laikudega
Hea teada! Kui sul pole sama sodiaagimärk, siis vali sobiv kivi tema omaduste või meeldimise järgi. Siin ei ole vastunäidustusi, sest kristallienergiad resoneeruvad iga inimesega personaalselt, aidates tasakaalustuda just sellel, mida inimene parasjagu vajab.
Mineraal
Lepidoliit on kaalium-liitium-alumiinium-flursilikaadist. Läbipaistmatu roosa, violetne ja erinevat lillat tooni vilgukivisisaldusega mineraal. Ta on teraline kivi, mille sees säravad vilgukivikübemed.
Lepidoliiti ei peeta tehniliselt vääriskiviks, vaid väga ilusat värvi vilgukiviks. Vääriskiviks peetav lepidoliit on tavaliselt läbikumav ja värvilt tumelilla. Mõnikord leidub lepidoliidis turmaliinikristalle, mis muudavad ta väga ilusaks ja hinnaliseks.
Levinumad leiukohad: Ameerika Ühendriigid, Brasiilia, Madagaskar, Venemaa
Huvitavat
Lepidoliit avastati 18. sajandil ja alguses teati teda kui lilaliiti. Hinduismis tähendab sõna “lila” mängima või mängu. Lepidoliidi nimi tuleneb kreekakeelsest sõnast „lepidos“, mis tähendab soomust ja kesta.
Lepidoliiti on kutsutud ravitsejate poolt “rahu kiviks”.
Nippe
Kui tunned ärevust või paanikahoogu, siis hoia lepidoliidi tükikest käes ja varsti tunned, kuidas rahuned. Masenduse, stressi ja depressiooni korral kanna kivi igapäevaselt endaga kaasas, soovitatavalt kaelas või taskus.
Kanna lepidoliiti, kui soovid vabaneda alkoholisõltuvustest.
Kaitseks elektormagnetilise kiirguse eest hoia teda enda lähedal, arvuti kõrval või paiguta kaitsva võrgustikuna ruumi erinevatesse nurkadesse.
Unetuse korral pane lepidoliit padja alla.
Veelgi sügavamaks mediteerimiseks ja kõrgema tasandi ühenduse paremaks saamiseks, võid lepidoliiti kasutada koos angeliidiga.
Negatiivsuse tõhusaks hajutamiseks kasuta lepidoliiti koos musta turmaliiniga.
Allergiatest vabanemiseks võid lepidoliiti kasutada koos fuksiidiga.
Info allikas. kristallihaldjad.
Sinu valikutele vastavaid tooteid ei leidu.